Document ID: 32006R1184

Reference:
03/Volumul 74
RO
Jurnalul Ofícial al Uniunii Europene
167
32006R1184
L 214/7
JURNALUL OFÍCIAL AL UNIUNII EUROPENE
REGULAMENTUL (CE) NR. 1184/2006 AL CONSILIULUI
din 24 iulie 2006
de aplicare a anumitor norme de concurență în domeniul producției și comerțului cu produse agricole
(versiune codificată)
CONSILIUL UNIUNII EUROPENE,
având în vedere Tratatul de instituire a Comunității Europene, în special articolele 36 și 37,
având în vedere propunerea Comisiei,
având în vedere avizul Parlamentului European (1),
întrucât:
(1)
Regulamentul nr. 26 al Consiliului din 4 aprilie 1962 de aplicare a unor norme de concurență în domeniul producției și comerțului cu produse agricole (2) a fost modificat în conținutul său (3). Este necesar, din motive de claritate și de raționalizare, să se codifice regulamentul menționat .
(2)
Rezultă din articolul 36 din tratat că aplicarea normelor de concurență în domeniul producției și comerțului cu produse agricole, norme prevăzute de tratat, constituie unul dintre elementele politicii agricole comune. Prin urmare, dispozițiile prezentului regulament trebuie să fie completate, luând în considerare evoluția acestei politici.
(3)
Normele de concurență privind acordurile, deciziile și practicile prevăzute la articolul 81 din tratat, precum și exploatarea abuzivă a pozițiilor dominante, trebuie aplicate în domeniul producției și comerțului cu produse agricole, în măsura în care aplicarea lor nu împiedică funcționarea organizațiilor naționale ale piețelor agricole și nu pune în pericol realizarea obiectivelor politicii agricole comune.
(4)
Este necesar să se acorde o atenție deosebită situației asociațiilor de operatori agricoli în măsura în care acestea au ca obiectiv, în special, producția sau comerțul în comun cu produse agricole sau utilizarea de instalații comune, cu condiția ca o astfel de acțiune comună să nu excludă concurența sau să pună în pericol realizarea obiectivelor de la articolul 33 din tratat.
(5)
Atât în scopul de a evita compromiterea elaborării unei politici agricole comune, cât și de a asigura securitatea juridică și tratamentul nediscriminatoriu al întreprinderilor interesate, Comisia, sub rezerva controlului Curții de Justiție, trebuie să aibă competență exclusivă pentru a constata dacă sunt îndeplinite condițiile prevăzute la cele două motive precedente în ceea ce privește acordurile, deciziile și practicile prevăzute la articolul 81 din tratat.
(6)
În scopul punerii în aplicare, în cadrul elaborării politicii agricole comune, a normelor privind ajutoarele în favoarea producției sau comerțului cu produse agricole, Comisia trebuie să fie capabilă să stabilească un inventar al ajutoarelor existente, noi sau proiectate, să prezinte statelor membre observații utile și să le propună măsuri corespunzătoare,
ADOPTĂ PREZENTUL REGULAMENT:
Articolul 1
Articolele 81-86 din tratat, precum și dispozițiile luate pentru aplicarea lor se aplică tuturor acordurilor, deciziilor și practicilor prevăzute la articolul 81 alineatul (1) și la articolul 82 din tratat și referitoare la producția sau comerțul cu produsele enumerate în anexa I la tratat, sub rezerva dispozițiilor de la articolul 2 din prezentul regulament.
Articolul 2
(1)   Articolul 81 alineatul (1) din tratat nu se aplică acordurilor, deciziilor și practicilor care sunt prevăzute la articolul 1 din prezentul regulament și care fac parte integrantă dintr-o organizație națională de piață sau care sunt necesare la realizarea obiectivelor formulate la articolul 33 din tratat.
Acest articol nu se aplică, în special, acordurilor, deciziilor și practicilor adoptate de operatori agricoli, de asociații de operatori agricoli sau de asociații ale acestor asociații resortisante dintr-un singur stat membru, în măsura în care, fără să conțină obligația de a practica un preț stabilit, acestea vizează producția sau vânzarea de produse agricole ori utilizarea de instalații comune de depozitare, tratare sau prelucrare a produselor agricole, atâta timp cât Comisia nu constată că astfel se exclude concurența sau că obiectivele de la articolul 33 din tratat sunt puse în pericol.
(2)   După ce a consultat statele membre și a audiat întreprinderile sau asociațiile de întreprinderi interesate, precum și orice persoană fizică sau juridică a cărei audiere i se pare necesară, Comisia, sub rezerva controlului Curții de Justiție, are competența exclusivă de a constata, printr-o decizie care se publică, pentru care acorduri, decizii și practici sunt îndeplinite condițiile prevăzute la alineatul (1).
Comisia procedează la această constatare fie din oficiu, fie la cererea unei autorități competente dintr-un stat membru sau a unei întreprinderi sau asociații de întreprinderi interesate.
(3)   Publicația menționează părțile interesate și esențialul deciziei. Aceasta trebuie să țină cont de interesul legitim al întreprinderilor, astfel încât secretele lor de afaceri să nu fie divulgate.
Articolul 3
Dispozițiile articolului 88 alineatul (1) și alineatul (3) prima teză din tratat se aplică ajutoarelor acordate în favoarea producției sau comerțului cu produsele enumerate în anexa I la tratat.
Articolul 4
Regulamentul nr. 26 se abrogă.
Trimiterile la regulamentul abrogat se interpretează ca trimiteri la prezentul regulament și se citesc în conformitate cu tabelul de corespondență din anexa II.
Articolul 5
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 24 iulie 2006.
Pentru Consiliu
Președintele
M. PEKKARINEN
(1)  Avizul Parlamentului European din 27 aprilie 2006 (nepublicat încă în Jurnalul Oficial).
(2)  JO 30, 20.4.1962, p. 993/62. Regulament, astfel cum a fost modificat prin Regulamentul nr. 49 (JO 53, 1.7.1962, p. 1571/62).
(3)  A se vedea anexa I.
ANEXA I
Regulament abrogat cu modificarea sa
Regulamentul nr. 26 al Consiliului
JO 30, 20.4.1962, p. 993/62.
Regulamentul nr. 49 al Consiliului
JO 53, 1.7.1962, p. 1571/62.
Numai articolul 1 alineatul (1) litera (g)
ANEXA II
Tabel de corespondență
Regulamentul nr. 26
Prezentul regulament
Articolul 1
Articolul 1
Articolul 2 alineatul (1)
Articolul 2 alineatul (1)
Articolul 2 alineatul (2)
Articolul 2 alineatul (2) primul paragraf
Articolul 2 alineatul (3)
Articolul 2 alineatul (2) al doilea paragraf
Articolul 2 alineatul (4)
Articolul 2 alineatul (3)
Articolul 3
—
Articolul 4
Articolul 3
—
Articolul 4
Articolul 5
Articolul 5
—
Anexa I
—
Anexa II

Summary:
Aplicarea anumitor norme de concurență ale UE în cazul produselor agricole
Aplicarea anumitor norme de concurență ale UE în cazul produselor agricole
 
SINTEZĂ PRIVIND:
Regulamentul (CE) nr. 1184/2006 al Consiliului de aplicare a anumitor norme de concurență în domeniul producției și comerțului cu produse agricole
CARE ESTE ROLUL ACESTUI REGULAMENT?
Regulamentul stabilește regulile cu privire la aplicabilitatea articolelor 101-106 din Tratatul privind funcționarea Uniunii Europene (TFUE) (ex-articolele 81-86 ale Tratatului de instituire a Comunității Europene) – normele de concurență ale UE – în sectorul agricol.
ASPECTE-CHEIE
Regulamentul indică faptul că articolul 101 alineatul (1) și articolul 105 ale TFUE se aplică în domeniul producției și comerțului cu produse agricole, cu excepția produselor care fac obiectul Regulamentului (UE) nr. 1308/2013 privind organizarea comună a piețelor produselor agricole și al Regulamentului (UE) nr. 1379/2013 privind organizarea comună a piețelor în sectorul produselor pescărești și de acvacultură.
Regulamentul permite două excepții de la normele generale. Acestea sunt:acordurile, deciziile și practicile care fac parte integrantă dintr-o organizație națională de piață sau care sunt necesare la realizarea obiectivelor politicii agricole comune (PAC), formulate la articolul 39 din TFUE;  anumite acorduri, decizii și practici adoptate de operatori agricoli, de asociații de operatori agricoli sau de asociații ale acestor asociații resortisante dintr-o singură țară a UEcare vizează producția sau vânzarea de produse agricole oriutilizarea de instalații comune de depozitare, tratare sau prelucrare a produselor agricole șicare nu conțin obligația de a practica un preț stabilitatâta timp cât acele acorduri nu exclud concurența și nu periclitează obiectivele PAC.  Comisia Europeană are competența exclusivă, sub rezerva controlului Curții de Justiție, de a constata, printr-o decizie care se publică, pentru care acorduri, decizii și practici sunt îndeplinite condițiile.
DE CÂND SE APLICĂ REGULAMENTUL?
Se aplică de la 24 august 2006.
CONTEXT
Pentru informații suplimentare, consultați:Concurență – agricultură și alimentație (Comisia Europeană).  
DOCUMENTUL PRINCIPAL
Regulamentul (CE) nr. 1184/2006 al Consiliului din 24 iulie 2006 de aplicare a anumitor norme de concurență în domeniul producției și comerțului cu produse agricole (versiune codificată) (JO L 214, 4.8.2006, pp. 7-9)
Modificările succesive aduse Regulamentului (CE) nr. 1184/2006 au fost integrate în textul de bază. Această versiune consolidată are doar un caracter informativ.
DOCUMENTE CONEXE
Versiune consolidată a Tratatului privind funcționarea Uniunii Europene – Partea a treia – Politicile și acțiunile interne ale Uniunii – Titlul VII – Norme comune privind concurența, impozitarea și armonizarea legislativă – Capitolul 1 – Regulile de concurență – Secțiunea 1 – Reguli aplicabile întreprinderilor – Articolul 101 (ex-articolul 81 TCE) (JO C 202, 7.6.2016, pp. 88-89)
Versiune consolidată a Tratatului privind funcționarea Uniunii Europene – Partea a treia – Politicile și acțiunile interne ale Uniunii – Titlul VII – Norme comune privind concurența, impozitarea și armonizarea legislativă – Capitolul 1 – Regulile de concurență – Secțiunea 1 – Reguli aplicabile întreprinderilor – Articolul 102 (ex-articolul 82 TCE) (JO C 202, 7.6.2016, p. 89)
Versiune consolidată a Tratatului privind funcționarea Uniunii Europene – Partea a treia – Politicile și acțiunile interne ale Uniunii – Titlul VII – Norme comune privind concurența, impozitarea și armonizarea legislativă – Capitolul 1 – Regulile de concurență – Secțiunea 1 – Reguli aplicabile întreprinderilor – Articolul 103 (ex-articolul 83 TCE) (JO C 202, 7.6.2016, pp. 89-90)
Versiune consolidată a Tratatului privind funcționarea Uniunii Europene – Partea a treia – Politicile și acțiunile interne ale Uniunii – Titlul VII – Norme comune privind concurența, impozitarea și armonizarea legislativă – Capitolul 1 – Regulile de concurență – Secțiunea 1 – Reguli aplicabile întreprinderilor – Articolul 104 (ex-articolul 84 TCE) (JO C 202, 7.6.2016, p. 90)
Versiune consolidată a Tratatului privind funcționarea Uniunii Europene – Partea a treia – Politicile și acțiunile interne ale Uniunii – Titlul VII – Norme comune privind concurența, impozitarea și armonizarea legislativă – Capitolul 1 – Regulile de concurență – Secțiunea 1 – Reguli aplicabile întreprinderilor – Articolul 105 (ex-articolul 85 TCE) (JO C 202, 7.6.2016, p. 90)
Versiune consolidată a Tratatului privind funcționarea Uniunii Europene – Partea a treia – Politicile și acțiunile interne ale Uniunii – Titlul VII – Norme comune privind concurența, impozitarea și armonizarea legislativă – Capitolul 1 – Regulile de concurență – Secțiunea 1 – Reguli aplicabile întreprinderilor – Articolul 106 (ex-articolul 86 TCE) (JO C 202, 7.6.2016, pp. 90-91)
Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (JO L 347, 20.12.2013, pp. 671-854)
A se vedea versiunea consolidată.
Regulamentul (UE) nr. 1379/2013 al Parlamentului European și al Consiliului din 11 decembrie 2013 privind organizarea comună a piețelor în sectorul produselor pescărești și de acvacultură, de modificare a Regulamentelor (CE) nr. 1184/2006 și (CE) nr. 1224/2009 ale Consiliului și de abrogare a Regulamentului (CE) nr. 104/2000 al Consiliului (JO L 354, 28.12.2013, pp. 1-21)
A se vedea versiunea consolidată.
Data ultimei actualizări: 25.05.2018